CELEX: 32014D0840
Language: et
Date: 2014-11-26 00:00:00
Title: 2014/840/EL, Euratom: Komisjoni rakendusotsus, 26. november 2014 , millega muudetakse otsust 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2014) 8921 all)

28.11.2014   
            
            
               ET
            
            
               Euroopa Liidu Teataja
            
            
               L 343/25
            
         KOMISJONI RAKENDUSOTSUS,
   26. november 2014,
   millega muudetakse otsust 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   
      
         (teatavaks tehtud numbri C(2014) 8921 all)
      
   
   (Ainult hollandi- ja prantsuskeelne tekst on autentsed)
   
      (2014/840/EL, Euratom)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 371 kohaselt võib Belgia säilitada selle direktiivi X lisa B osas osutatud tehingute suhtes maksuvabastuse, kui ta oli need tehingud maksust vabastanud 1. jaanuaril 1978. Kõnealuseid tehinguid tuleb arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Oma 29. aprilli 2014. aasta vastuses komisjoni 14. veebruari 2014. aasta kirjale käibemaksupõhiste omavahendite kontrollimise lihtsustamise kohta (3) taotles Belgia komisjonilt luba kasutada eelarveaastatel 2014–2020 direktiivi 2006/112/EÜ X lisa B osa punktis 9 osutatud tehingute puhul käibemaksupõhiste omavahendite baasi arvutamisel kindlat protsendimäära vahebaasist. See protsendimäär on Belgias aastaid muutumatuna püsinud. Seepärast tuleks Belgial lubada käibemaksupõhiste omavahendite baasi arvutamiseks kasutada kindlat protsendimäära vastavalt komisjoni saadetud kirjale.
            
         
               (3)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (4)
            
            
               Seepärast tuleks komisjoni otsust 90/177/Euratom, EMÜ (4) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusesse 90/177/Euratom, EMÜ lisatakse artikkel 2a:
   
      „Artikkel 2a
      Erandina käesoleva otsuse artikli 2 lõikest 4 lubatakse Belgial käibemaksupõhiste omavahendite baasi arvutamisel alates 1. jaanuarist 2014 kuni 31. detsembrini 2020 nõukogu direktiivi 2006/112/EÜ (5) X lisa B osa punktis 9 osutatud tehingute (ehitised ja ehitusmaa) puhul kasutada protsendimäära 0,21 % vahebaasist.
   
   Artikkel 2
   Käesolev otsus on adresseeritud Belgia Kuningriigile.
   
      Brüssel, 26. november 2014
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Ares(2014)370476
   
      (4)  Komisjoni otsus 90/177/Euratom, EMÜ, 23. märts 1990, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 24).
   
      (5)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).”